lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en en lv lv sl lv lv es uk es en en lv lv pt lv ca lv ca lv en lv en lv sk lv lv lv lv lv lv lv lv lv lv lv lv lv lv lv lv lv lv lv lv es lv lv lv sl lv fi sv lv fr eu lv hbs_lat sk lv lv eo lv lv lv pt lv ca lv ca lv en lv az lv sk lv sk lv sk fr lv ceb ca lv en lv lv lv en lv ca lv lv en lv lt lv lv lt ca lv lv en lv lt ru ru ru ru ru ru ru en en lv lv de sk en sk hbs_lat lv lv sk hbs_lat uk en en lv id es es en lv lv
Latvija iegūst tiesības rīkot 2019.gada dāmu Eiropas čempionāta spēles
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2017. gada 24. jūnijs 13:13
Latvija ieguvusi tiesības rīkot 2019.gada sieviešu basketbola Eiropas čempionāta finālturnīra divu apakšgrupu spēles un divus astotdaļfināla mačus, kamēr sacensību galvenā rīkotāja būs Serbija, sestdien lēma Starptautiskās Basketbola federācijas (FIBA) Eiropas nodaļas valde.
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Uz sacensību rīkošanu pretendēja arī Izraēla un Krievija, taču šo valstu kandidatūras aizklātā balsošanā saņēma mazāku atbalstu.
Latvijā bez divu apakšgrupu cīņām notiks arī divi astotdaļfināla mači, līdz ar to pēc diviem gadiem Eiropas čempionāta ietvaros Latvijā notiks 14 spēles.
Savukārt Serbijā bez divu apakšgrupu cīņām notiks arī divi astotdaļfināla mači, kā arī sekojošās ceturtdaļfināla un pusfināla cīņas, tāpat kā spēles par medaļām un iegūtajām vietām.
Latvijas kandidatūru klātienē prezentēja bijusī Latvijas izlases līdere Anete Jēkabsone-Žogota un Latvijas Basketbola savienības (LBS) ģenerālsekretārs Edgars Šneps, bet sagatavotajā videosižetā FIBA Eiropas nodaļas valdi uzrunāja valsts prezidents Raimonds Vējonis un Rīgas mērs Nils Ušakovs, pasaules basketbola leģenda Uļjana Semjonova un Latvijas valstsvienības kapteine Gunta Baško-Melnbārde.
Piesakot Latvijas kandidatūru, LBS Eiropas čempionāta rīkošanu saskaņoja Nacionālajā sporta padomē, kā arī saņēma nepieciešamās garantijas no Iekšlietu ministrijas, Rīgas domes un «Arēnas Rīga» vadības.
«Sieviešu basketbols pēdējās dienās sagādājis daudz patīkamu emociju, un tiesības piedalīties nākamā Eiropas čempionāta rīkošanā palīdzēs to turēt uzmanības centrā turpmākajos gados.
FIBA Eiropas nodaļas valdes lēmums apliecina Latvijas autoritāti starptautiskajā basketbola sabiedrībā, ko esam ieguvuši ar daudzu iesaistīto cilvēku darbu vairāk nekā desmit gadu garumā kvalitatīvi rīkojot Eiropas un pasaules čempionātus,» LBS citē organizācijas prezidentu Valdi Voinu.
«Nešaubos, ka ar valsts un Rīgas pašvaldības atbalstu 2019.gadā izdosies sarīkot īstus sieviešu basketbola svētkus, un ceru, ka Latvijas valstsvienības veiksmīgais sniegums Prāgā, kā arī Rīgā gaidāmais Eiropas čempionāts ne tikai atvedīs jaunas audzēknes uz sporta skolām, bet arī motivēs pašvaldības un uzņēmējus palielināt atbalstu sieviešu basketbolam,» norādīja Voins.
Iegūstot tiesības rīkot 2019.gada Eiropas čempionāta spēles, Latvijas dāmu izlasei nebūs jāpiedalās kvalifikācijas turnīrā.
Nākamais Eiropas čempionāta finālturnīrs, tāpat kā pašlaik Čehijā notiekošais, arī risināsies jūnijā, tajā arī startējot 16 komandām. Arī izspēles sistēma būs tāda pati, kā šogad, jo vispirms notiks četri apakšgrupu turnīri un astotdaļfināla spēles starp grupu 2. un 3.vietu ieguvējām, bet noslēgumā ceturtdaļfināli, pusfināli un finālspēles. Komandas cīnīsies ne tikai par medaļām, bet arī ceļazīmēm uz Tokijas olimpiskajām spēlēm un olimpisko kvalifikācijas turnīru.
Ņemot vērā Eiropas sieviešu un vīriešu čempionātu rīkošanas pieredzi, Starptautiskā Basketbola federācija (FIBA) akceptējusi iespēju sacensības organizēt vairākās valstīs.
2009.gadā Latvijā notika Eiropas sieviešu čempionāta finālturnīrs, kurā piedalījās 16 valstu komandas. Mači norisinājās Rīgā, Liepājā un Valmierā.
Savukārt 2015.gadā Rīgā notika Eiropas vīriešu čempionāta finālturnīra pirmā posma apakšgrupas turnīrs, kurā piedalījās sešu valstu komandas.
Jau vēstīts, ka Latvijas sieviešu izlase šī gada Eiropas čempionāta finālturnīrā ir nodemonstrējusi atzīstamu sniegumu, un sestdien pret Itāliju aizvadīs spēli par 5. līdz 8.vietu, uzvarētājām tiekot pie ceļazīmes uz nākamā gada Pasaules kausa finālturnīru, kas notiks Spānijā.
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Kalniņš un Jelisejevs izgāzušies okupantu līgas sezonas ievadā
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
Kitija Laksa: Eirolīga ir mana prioritāte
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Mapиc BepпakoBckиc - зaBepшeHиe kapbepы, дeбюT PФШ B eBpokyбkax, пoroHя зa "BaлMиepoй"
ФoTo и Bидeo c дpoHa y ceMbи "пpaBoй pykи ПyTиHa" B ЭcToHии cBoй paйckий yroлok, дo koToporo caHkции He дoTяHyлиcb
PoccияHe бeryT oT Moбилизaции B KaзaxcTaH. ЧTo иx TaM ждeT?
ЗBeздa Heдeли Caшa БopTич - пaHk-pokepшa, koTopaя He бoиTcя MaTa и пocTeлbHыx cцeH
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa